Ennakkoratkaisupyyntö, jonka Tribunale amministrativo regionale per la Lombardia (Italia) on esittänyt 7.3.2024 – AF, omissa nimissään ja alaikäisen lapsensa BF:n huoltajana v. Ministero dell’Interno - U.T.G. - Prefettura di Milano
(Asia C-184/24, Sidi Bouzid 1 )
Oikeudenkäyntikieli: italia
Ennakkoratkaisua pyytänyt tuomioistuin
Tribunale amministrativo regionale per la Lombardia
Pääasian asianosaiset
Kantaja: AF, omissa nimissään ja alaikäisen lapsensa BF:n huoltajana
Vastaaja: Ministero dell’Interno - U.T.G. - Prefettura di Milano
Ennakkoratkaisukysymys
Ovatko [direktiivin 2013/33/EU]1 20 artikla sekä unionin tuomioistuimen 12.11.2019 asiassa C-233/2018 ja 1.8.2022 asiassa C-422/2021 antamissaan tuomioissa vahvistamat periaatteet – siltä osin kuin niissä suljetaan pois se mahdollisuus, että jäsenvaltion viranomainen voisi määrätä vastaanottotoimenpiteiden peruuttamisesta seuraamusperusteisesti, jos tällainen peruuttamisesta määrääminen johtaa siihen, että kansainvälistä suojelua hakevan ulkomaalaisen ja hänen perheensä perustarpeista huolehtiminen vaarantuu – esteenä kansalliselle säännöstölle, jossa sallitaan sellaisen tapauskohtaisen perustellun arvioinnin perusteella, joka koskee myös toimenpiteen tarpeellisuutta ja oikeasuhteisuutta, vastaanottotoimenpiteiden peruuttaminen, joka ei ole seuraamusluonteinen toimi vaan on seurausta vastaanottotoimien saamiseksi vaadittujen edellytysten täyttymättä jäämisestä ja erityisesti siitä, että ulkomaalainen on kieltäytynyt, syistä, jotka eivät liity perustarpeista huolehtimiseen ja ihmisarvon suojeluun, siirrosta toiseen vastaanottokeskukseen, jonka viranomainen on yksilöinyt objektiivisia organisatorisia tarpeita varten ja jonka yhteydessä taataan viranomaisen vastuulla, että lähtökeskuksessa vallitsevia olosuhteita vastaavat aineelliset vastaanotto-olosuhteet säilyvät, kun siirrosta kieltäytyminen ja sitä seuraava peruuttamispäätös asettavat ulkomaalaisen tilanteeseen, jossa hän ei pysty huolehtimaan omista ja perheensä perustarpeista?
____________
1 Tämän asian nimi on kuvitteellinen nimi. Se ei vastaa oikeudenkäynnin minkään asianosaisen todellista nimeä.
1 Kansainvälistä suojelua hakevien henkilöiden vastaanottoa jäsenvaltioissa koskevista vaatimuksista 26.6.2013 annettu Euroopan parlamentin ja neuvoston direktiivi 2013/33/EU (uudelleenlaadittu) (EUVL 2013, L 180, s. 96).